stanford-oval/wikipedia huggingface dataset:
אנסל אדמס

| --- | --- |

 לידה:  20 בפברואר 1902 סן פרנסיסקו, ארצות הברית 
 פטירה:  22 באפריל 1984 (בגיל 82) כרמל ליד הים, ארצות הברית 
 תקופת הפעילות:  1930–1984 (כ־54 שנים) 
 תחום יצירה:  צילום 
 יצירות ידועות:  Moonrise, Hernandez, New Mexico, The Tetons and the Snake River 
 פרסים והוקרה:  מלגת גוגנהיים (1946, 1948, 1959)  פרס ג'ון מיור מטעם מועדון הסיירה (1963)  מדליית התקדמות מטעם אגודת הצלמים של אמריקה (1969)  היכל התהילה של קליפורניה (2007)  פרס הסלבלד (1981)  מדליית החירות הנשיאותית  עמית האקדמיה האמריקאית לאמנויות ולמדעים 
 חתימה:   
 www.anseladams.com
 
אנסל איסטון אדמס (באנגלית: Ansel Easton Adams‏; 20 בפברואר 1902 – 22 באפריל 1984) היה צלם אמריקאי, יליד העיר סן פרנסיסקו.
אדמס מפורסם בעיקר הודות לצילומים בשחור לבן של נופי ארצות הברית. אדמס הוא גם מחברם של כמה מספרי הצילום החשובים בהם המצלמה, התשליל ותהליך ההדפסה.[דרוש מקור: המקור הקיים אינו ממוקד מספיק] היה בין מקימי האגודה האמריקאית לצילום שנקראה קבוצת F/64 (מפתח צמצם קטן במיוחד המיועד בעיקר לצילומי טבע, שעל פי תפיסתם מאפשר הצגה אמיתית יותר של הטבע). אדמס המציא ופיתח את שיטת מערכת האזורים, שהיא שיטה שמסייעת לצלמים לתרגם את האור הנראה לצפיפות על גבי תשליל או על גבי נייר צילום. יתרונה של השיטה הוא בכך שהיא עוזרת להשיג תוצאות עקביות.
ביוגרפיה

אדמס נולד למשפחה מבוססת בסן פרנסיסקו שבקליפורניה, אך לאחר שהעסק המשפחתי החל להתדרדר, הוא עזב את בית הספר. מאוחר יותר השלים את השכלתו בעזרת מורים פרטיים.
כנער גילה עניין בנגינה בפסנתר והתכוון להתמקצע כפסנתרן. מאוחר יותר בעקבות ספר צילום שקיבל וכמה טיולים שעשה בפארק הלאומי יוסמיטי החל לגלות עניין בצילום ובאומנות הצילום. את המצלמה הראשונה שלו קנה לו אביו, וכשנה מאוחר יותר החל אדמס ללמוד את יסודות הצילום. בשנות העשרים של חייו שילב אדמס קריירה של פסנתרן קונצרטים וצלם. בגיל 17 הצטרף אדמס למועדון סיירה (ארגון טבע וסביבה אמריקאי) והמשיך להיות חבר עד מותו.
ב-1928 אדמס נשא לאישה את וירג'יניה בסט, שבבעלות אביה היה "סטודיו בסט". אדמס הצטרף לרבים ממסעות הטיפוס והסיור שארגן המועדון. מאוחר יותר אף מילא תפקיד כיושב ראש המועדון. הקרבה לטבע והסיורים התכופים כמו גם צילומי הטבע תרמו רבות למודעות לשמירת הסביבה שהארגון ניסה לקדם.
ב-1980 העניק לו הנשיא ג'ימי קרטר את מדליית החירות הנשיאותית, עיטור הכבוד האזרחי הגבוה ביותר בארצות הברית.
אנסל אדמס נפטר בשנת 1984 ממחלת לב איסכמית.
עבודתו

ב-1927 יצר אדמס את הפרוטופוליו הראשון שלו, בהתבסס על תמונתו המפורסמת monolith בה העצים את הקונטרסט בפילטר אדום.
הפרוטופוליו שלו נחל הצלחה ורווח כספי מיידי, והוא קיבל הזמנות לעבודות מסחריות. אדמס למד בעקבות כך טכניקות הדפסה שונות, על סוגי דיו, סוגי עיצוב – אלמנטים שיישם בשלבים מאוחרים יותר, בפרויקטים שלו.
ב-1931 בעזרת קשרים שיצר בחוג מכריו, יצר אדמס את התצוגה הראשונה שלו במוזיאון, ושילב בה 60 מיצירותיו, מטעם מועדון סיירה. יחד עם זאת, הרגיש אדמס, שיוכל להשיג סטנדרטי צילום גבוהים, תוך שימוש בצמצם סגור מאוד, וזמני חשיפה ארוכים, בתנאי אור יום רגילים – הוא הקים את קבוצת F/64, שהוא אגודה אמריקאית לצילום. על פי תפיסתו זו, תושג הצגה מציאותית יותר של הטבע.
ב-1933 פתח אדמס את הגלריה הראשונה שלו, פרסם מאמרים במגזיני צילום והוציא לאור את ספר ההדרכה הראשון שלו.
ב-1935, שהייתה שנה מוצלחת במיוחד, יצר אדמס עבודות חדשות ואת אחת התמונות המפורסמת ביותר שלו, storm in Yosmite valley, בה קלט בעדשת מצלמתו את העמק, לאחר סופת חורף, כשהוא עוטה שכבה טרייה של שלג. עד שנות ה-70, היה אדמס תלוי בעבודות מסחריות שנאלץ לבצע למחייתו.
ב-1940, יצר עם אשתו, תצוגת צילום גדולה במערב ארצות הברית, ומדריך לעמק יוסמיטי מאויר לילדים.
ב-1941 צילם את אחת היצירות המוערכות שלו על ידי מבקרים, moonrise, Hernandez, New Mexico. תצלום זה, נעשה בתנאים קשים של תאורה משתנה במהירות, והוא הסתמך על ניסיונו בשימוש במצלמה ובטכניקות חדר החושך.
רוב התצלומים שצולמו על ידי אדמס בשנות ה-70 אפשרו לו עצמאות כלכלית. הערך הכולל של תמונותיו עומד על 25,000,000$.
בשנות ה-50, הרגיש אדמס דעיכה ביכולת היצירתית שלו, ופנה לתחום המסחרי של עבודות צילום, בו המשיך כ-20 שנה נוספות. בשנות ה-60 וה-70 השתתף ויצר סדרות צילום עבור אוניברסיטת קליפורניה ותערוכה במוזיאון המטרופולין לאומנות.
דאגתו לטבע ולאיכות הסביבה

אדמס אהב לטייל וצילומיו הידועים ביותר הם צילומי טבע. באוטוביוגרפיה שלו הביע אדמס את דאגתו מאובדן הקשר בין האמריקאים לטבע, עקב תהליכי תיעוש וניצול משאבי טבע. הוא כתב: "כולנו מודעים לנזקים של סופות האבק, השחיקה האכזרית הבלתי-נסלחת של הקרקע, דלדול הדגים וחיות הבר, והצטמקות היערות האצילים. ואנחנו יודעים שאסונות כאלה מצמצמים את רוח האנושות. הטבע הפראי נדחק לאחור, והאדם נמצא בכל מקום. את הבדידות, שכל כך חיונית לכל אחד מאיתנו, קשה למצוא."
בשנת 1963 קיבל אדמס פרס מטעם מועדון סיירה על מאמציו לשימור הטבע ואיכות הסביבה. בשנת 1968 הוענק לו פרס דומה מטעם מחלקת הפנים של ארצות הברית. בשנת 1980 העניק לו נשיא ארצות הברית ג'ימי קרטר את מדליית החירות הנשיאותית, כאות כבוד על "מאמציו לשימור האזורים הפראיים ובעלי הנוף של המדינה, הן בצילומיו והן במאמציו. הוא נמשך אל היופי שברגעי הטבע, ונחשב על ידי שוחרי איכות הסביבה כמוסד לאומי."
משנת 1971 מעניק מועדון סיירה פרס על שם אנסל אדמס לצלמים המביאים לידי ביטוי דאגה לאיכות הסביבה בצילומיהם, ומשנת 1980 מעניק ארגון The Wilderness Society פרס על שם אדמס לפעילים בנושאי איכות הסביבה.
גלריית תמונות

הפארק הלאומי גרנד טיטון שבמדינת ויומינג, תצלום של אנסל אדמס משנת 1942.
מטורף (סדרת טלוויזיה, 2018)

| --- | --- |

 מבוסס על:  Maniac 
 סוגה:  קומדיה שחורה 
 יוצרים:  פטריק סומרוויל 
 כותבים:  Håkon Bast Mossige 
 בימוי:  קארי פוקונאגה 
 שחקנים:  אמה סטון  ג'ונה היל  ג'סטין ת'רו  סונויה מיזונו  גבריאל ביירן  סאלי פילד
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10 
 הפקה
 מפיק:  Espen Huseby 
 הפצה:  נטפליקס 
 מוזיקה:  דן רומאר 
 אורך פרק:  26–47 דקות
 שידור
 רשת שידור:  נטפליקס 
 תקופת שידור מקורית:  21 בספטמבר 2018 
 קישורים חיצוניים
 אתר רשמי
 דף התוכנית ב-IMDb
 
מטורף (באנגלית: Maniac) היא מיני סדרת טלוויזיה קומית שחורה אמריקאית, המבוססת על סדרת טלוויזיה נורווגית באותו שם. הסדרה עלתה במלואה לנטפליקס ב-21 בספטמבר 2018. הסדרה נוצרה על ידי פטריק סומרוויל, בבימויו של קארי פוקונאגה בכיכובם של אמה סטון, ג'ונה היל, ג'סטין ת'רו, סונויה מיזונו, גבריאל ביירן וסאלי פילד.
קשר נרקם בין שני זרים המתקשים להתמודד עם חייהם, בעת השתתפותם בניסוי קליני מדהים שמעורבים בו מחשב עם בעיות רגשיות ורופא שסובל מקשר בעייתי עם אמא שלו.
תקציר העלילה

אנני לנדסברג ואוון מילגרים, הם שני זרים הנמצאים בשלבים המאוחרים של ניסוי תרופתי מסתורי, כל אחד מסיבותיו שלו. אנני מנוכרת וחסרת מטרה, מקובעת על מערכות היחסים השבורות שלה עם אמה ואחותה; אוון, בנם החמישי של תעשיינים עשירים מניו-יורק, נאבק כל חייו עם הסכיזופרניה שבה אובחן. שום מסלול בחייהם לא היה נכון והבטחה חדשה לסוג חדש של תרופות — מהממציא, ד"ר ג'יימס ק. מאנטלריי, שטוען שהוא מסוגל לתקן כל דבר במוח, בין אם זו מחלת נפש או שברון לב — מושכת אותם ועוד עשרה זרים למתקנים של חברת נברדין פרמצבטיקה וביוטכנולוגיה ובמשך שלושה ימים של ניסויים, מובטח להם, בלי סיבוכים או תופעות לוואי כלשהן, לפתור את כל הבעיות שלהם, לצמיתות.
שחקנים ודמויות

אמה סטון, אנני לנדסברג, אישה המנהלת מערכת יחסים לא בריאה או לא שלמה עם אמה ואחותה.
ג'ונה היל, אוון מילגרים, בן למשפחה עשירה, סכיזופרני.
ג'סטין ת'רו, ד"ר ג'יימס קיי. מאנטלריי
סונויה מיזונו, ד"ר אזומי פוג'יטה, מדענית יפנית שמנהלת את הניסוי של חברת נברדין
גבריאל ביירן, אביו של אוון
סאלי פילד, ד"ר גרטה מאנטלריי/GRTA
ביקורות

כבר בהשקתה זכתה הסדרה לביקורות משבחות, שביקרו אומנם את הקצב האיטי של הפרקים הראשונים, אך שיבחו את משחקה של אמה סטון.
הסדרה קיבלה ביקורות חיוביות גם מהמבקרים באתר Rotten Tomatoes, בה הסדרה זכתה לדירוג ממוצע של 7.78 מתוך 10 ביקורות, בהתבסס על 40 ביקורות. אתר Metacritic, העניק לסדרה 76 מתוך 100 על סמך 23 ביקורות, שהיו חיוביות ברובן.
הערות שוליים

↑  Ramos, Dino-Ray (29 ביולי 2018). "'Maniac': Netflix Sets Premiere Date, Releases Teaser For Emma Stone & Jonah Hill Dark Comedy – TCA". Deadline Hollywood. נבדק ב-29 ביולי 2018. {{cite web}}:  (עזרה)
↑  עידו ישעיהו‏, החלום הבלתי אפשרי: "מטורף" של נטפליקס היא מסע מוזר, מענג ומזכך, באתר וואלה, 21 בספטמבר 2018
↑  מיכל ישראלי, ‏כמו איזה שני מטורפים, באתר ‏מאקו‏, 21 בספטמבר 2018
↑  "Maniac". Rotten Tomatoes. Fandango. נבדק ב-22 בספטמבר 2018. {{cite web}}:  (עזרה)
↑  "Maniac". Metacritic. CBS Interactive. נבדק ב-21 בספטמבר 2018. {{cite web}}:  (עזרה)
ילדות טובות

| --- | --- |

 סוגה:  דרמה קומית  דרמת פשע
 יוצרים:  ג'ינה באנס
 שחקנים:  כריסטינה הנדריקס  מיי ויטמן  מת'יו לילארד  רטה  מני מונטנה  לידיה ג'ויט  ישעיהו סטנרד  רינו וילסון
 ארץ מקור:  ארצות הברית ארצות הברית
 שפות:  אנגלית
 מספר עונות:  4 
 מספר פרקים:  45
 הפקה
 מפיקים בפועל:  ג'נה באנס  דין פריזוט  ג'נין רנשו  שרה סטנט
 חברת הפקה:  מינסוטה רישום החברה
 הפצה:  טלוויזיה אוניברסלית
 עורכים:  בראד כץ  טוד גרלינגר  שושנה תנצר  קנת לה מר  מאורה קורי
 צלמים:  יז'י ז'לינסקי  דארן ג 'נט  רוברט ריד  אלטמן טים בלן
 טכניקת צילום:  מצלמה יחידה
 מוזיקה:  מייקל פן  לייל וורקמן
 אורך פרק:  41–44 דקות
 שידור
 רשת שידור:  NBC  נטפליקס
 רשת שידור בישראל:  נטפליקס
 פורמט (תמונה):  1080! HDTV
 תקופת שידור מקורית:  26 בפברואר 2018  – 22 ביולי 2021
 קישורים חיצוניים
 אתר הסדרה
 דף התוכנית ב-IMDb
 
ילדות טובות (באנגלית: Good Girls) היא סדרת טלוויזיה אמריקאית מסוגת דרמת פשע וקומדיה שחורה. שעלתה לשידור ב-26 בפברואר 2018 ברשת הטלוויזיה NBC. היא הופקה על ידי היוצרים ג'נה באנס, דין פריזוט, ג'נין רנשו, שרה סטנט.
ב-7 במאי 2018 חודשה הסדרה לעונה שנייה אשר עלתה לשידור ב-3 במרץ 2019 וכללה 13 פרקים, וב-12 באפריל 2019, הכריזה רשת "NBC", שהסדרה תחודש לעונה שלישית בת 16 פרקים, ותעלה לשידור ב-16 בפברואר 2020. בשל מגפת הקורונה קוצצה העונה השלישית ל-11 פרקים. ב-15 במאי 2020, חידשה רשת NBC את הסדרה לעונה רביעית, שעלתה לשידור ב-7 במרץ 2021. בישראל, הסדרה משודרת דרך השירות של נטפליקס.
ביוני 2021 נמסר על ביטול הסדרה, והיא תסתיים לאחר שידור הפרק האחרון של העונה הרביעית, ב-22 ביולי.
עלילה

הסדרה עוקבת אחרי שלוש אמהות אשר גרות במישיגן, שתיים מהן הן אחיות, המתקשות לגמור את החודש. כאשר נמאס להן ממצבן, הן מחליטות לשדוד סופרמרקט, והדבר עולה בידן. מנהל הסופרמרקט, לאחר שמזהה את אחת הנשים, מחליט לסחוט, במקום לחשוף, אותן.
דמויות > דמויות ראשיות

אליזבת "בת'" בולאנד (כריסטינה הנדריקס): אם לארבעה ועקרת בית. בעלה, דין, השתמש בכל החסכונות שלהם ובגלל זה נאלצה לשדוד סופרמרקט. בהמשך היא מגלה עניין רומנטי עם ריו ולאחר מכן לוקחת על עצמה את חובות היומיום שלה ושל הבנות. היא המנהיגה הבלתי רשמית של קבוצת הבנות וגדלה ליהנות מחייה כפושעת.
רובי היל (רטה): חברתה הטובה ביותר של בת', מלצרית, שנאבקת לשלם על מחלת הכליה והטיפולים הרפואיים של בתה.
אנני מרקס (מיי ויטמן): אמא של סיידי ואחותה הצעירה של בת'. סיידי נולדה כשאנני עדיין הייתה נערה. אנני עובדת בסופרמרקט "פיין & חסכני".
סטאן היל (רינו וילסון): בעלה של רובי. הפך משוטר בקניון לשוטר בתחנה. בהמשך גילה על פעילותיה הפושעות של רובי ולמרות שהוא שהתנגד לכל מעשיה, עושה כמיטב יכולתו להבטיח שהיא לא תיתפס.
ריו/כריסטופר (מני מונטנה): פושע בכיר בעל עסק להלבנת כספים. עסקו מתנהל דרך הגלשת נייר, גלולות, מכוניות, ועוד דברים יצירתיים אחרים. הוא מתעניין במיוחד בבת', ויוצר איתה מערכת יחסים מסובכת.
שרה היל (לידיה ג'ויט): בתה של רובי וסטאן. חולה במחלת כליות.
בן מארקס (ישעיהו סטנרד): בנם הטרנסג'נדר של אנני וגרג. שמו היה סיידי לפני השינוי המגדרי.
דין בולנד (מת'יו לילארד): בעלה של בת'. בעל חנות מכוניות. עושה החלטות רעות בכסף שלהם מה שגרם לבת' לשדוד חנות מכולת כדי לתקן את הטעויות שלו.
דמויות > דמויות משנה

לסלי "בומר" פטרסון (דוד הורנסבי, עונות 1–2, אורח בעונה 3): הבוס שמייסר את אנני בסופרמרקט. לסלי עוקב אחר המקומות בהם נמצאת מרי פאט ונתקל בה באופן מתוכנן, במטרה להיות בן זוגה על מנת לגלות את התוכניות של הבנות (בת', רובי, אנני).
סוכן ג'ימי טרנר (ג'יימס לסור, עונות 1–2, אורח בעונה 3): סוכן FBI אשר חוקר על ריו, ולאחר מכן, על הבנות (בת', רובי, אנני). הוא נחוש בדעתו לעצור את בת'.
מריון פטרסון (ג'ון סקוויב; עונות 1–2): סבתו של לסלי, אשר גנב ממנה כסף. היא ואנני יוצרים קשר בלתי צפוי.
מרי פאט (אליסון טולמן; עונות 1–2): מסבכת את חיי הבנות (בת', רובי, אנני).
גרג (זאק גילפורד): אביה של סיידי ובעלה לשעבר של אנני, מנסה לתבוע ולהשיג משמורת מלאה על בתו. נכנס לרומן עם אנני למרות שאשתו ננסי בהריון, מאוחר יותר עוזב אותה מכיוון שמאוהב באנני.
ננסי (סאלי פרסמן, אורחת בעונות 1–3): אשתו השנייה של גרג. ילדה בן זכר בשם דקוטה, לאחר שגרג עזב אותה במהלך ההריון.
נואה (סם הנטינגטון; עונה 2): מתאהב באנני, הבוס של רשת הסופרמרקט "פיין & חסכני". מתגלה כסוכן סמוי של ה-FBI.
ריאה (ג'קי קרוז; עונה 3): אם בנו של ריו, אליה בת' מתחברת.
קריסטל (נורין דה וולף; עונה 3): חשפנית שעובדת עם סטאן.
לוסי (שארלין יי; עונה 3): שותפתה לעבודה של בת', שמתגלה כמעצבת גרפית דגולה.
ד"ר ג'וש כהן (רוב היפס; עונה 3): פסיכולוג ילדים שמטפל באנני, והיא נדלקת עליו.
גיל (אית'ן סופלי; עונה 3): אסיר לשעבר העובד בחברת הובלות. בת' מגייסת אותו להעביר בשבילה את הכסף המודפס.
פיבי דוניגן (לורן לפקוס; עונה 3-הווה): סוכנת FBI שעוקבת אחר המזומנים המודפסים המזויפים.
דייב (ג'ונתן סילברמן; עונה 4):
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 26 בפברואר 2018 | 30 באפריל 2018 |
|  | 2 | 13 | 13 | 3 במרץ 2019 | 26 במאי 2019 |
|  | 3 | 11 | 11 | 16 בפברואר 2020 | 3 במאי 2020 |
|  | 4 | 16 | 16 | 7 במרץ 2021 | 22 ביולי 2021 |
הערות שוליים

↑  Good Girls Renewed for Season 3, אפריל 2019
↑  , הסדרה בנטפליקס
↑  White, Peter (June 25, 2021). ‘Good Girls’ Canceled At NBC After Four Seasons; Show Won’t Be Shopped Elsewhere. Deadline Hollywood. Retrieved June 25, 2021
↑  shows A-Z Good Girls on NBC. The Futon critic. Retrieved June 25, 2021
בריטניה (סדרת טלוויזיה)

| --- | --- |

 שיר הנושא:  "Hurdy Gurdy Man" בביצוע דונובן (עונה ראשונה) "Season of the Witch" בביצוע דונובן (עונה שנייה)
 סוגה:  פנטזיה היסטורית
 יוצרים:  גֵ'ז באטרוורת' טום באטרוורת' ג'יימס ריצ'רדסון
 שחקנים:  דייוויד מוריסי (אולוס פלאוטיוס)  גרשווין יוסטאש  רנה זאגר  זאקי איסמעיל  דניאל קלטגירונה  ארון פייר  הוגו ספיר  ג'רארד מונקו  בארי וורד  סטנלי ובר  סטיב פמברטון (קלאודיוס)  פיטר הוסקינג  ג'ו ארמסטרונג  גארי אוליבר  פורטונטו סרלינו (אספסיאנוס)  דייוויד בראדלי  אלינור וורתינגטון קוקס  ניקולאי לי קאס  זואי ואנאמייקר  קלי ריילי  ליאנה קורנל  מקנזי קרוק  אנאבל סקולי  לורה דונלי  ג'וליאן ריינד-טאט  טולגה סאפר  איאן מקדרמיד  סמנתה קולי 
 ארץ מקור:  הממלכה המאוחדת הממלכה המאוחדת  ארצות הברית ארצות הברית
 שפות:  אנגלית 
 מקום התרחשות:  צ'כיה 
 מספר עונות:  3 
 מספר פרקים:  27 
 הפקה
 מפיק:  ריק מק'קאלום 
 מפיקים בפועל:  אן תומופולוס 
 הפצה:  Sky Vision
 אתר צילומים:  פראג, ויילס 
 מוזיקה:  ניל דייוויג' 
 שידור
 רשת שידור:  סקיי 1 
 תקופת שידור מקורית:  18 בינואר 2018 – הווה
 קישורים חיצוניים
 אתר רשמי
 דף התוכנית ב-IMDb
 
בריטניה (באנגלית: Britannia) היא סדרת דרמת פנטזיה היסטורית שכתב גֵ'ז באטרוורת'. העונה הראשונה בת תשעה פרקים הופקה על ידי סקיי ופריים וידאו. מככבים בסדרה קלי ריילי, דייוויד מוריסי, זואי ואנאמייקר, מקנזי קרוק, ניקולאי לי קאס ואלינור וורת'ינגטון קוקס. שידור הבכורה של הסדרה בממלכה המאוחדת היה בערוץ Sky Atlantic ב-18 בינואר 2018, ובארצות הברית בפריים וידאו ב-26 בינואר 2018.
תקציר עלילה

הסדרה מתרחשת בשנת 43 לספירה והיא עוקבת אחר כיבוש בריטניה על ידי הרומאים. ארץ מסתורית הנשלטת בידי נשים לוחמות פראיות ודרואידים חזקים שיכולים לתעל את הכוח העוצמתי של השאול. היריבות הקלטיות קרה ואנטדיה חייבות לשתף פעולה כדי להילחם בפולשים הרומאים בהנהגתו של אולוס פלאוטיוס.
צוות השחקנים והדמויות > רומאים

דייוויד מוריסי – אולוס פלאוטיוס
פורטונטו סרלינו – אספסיאנוס
הוגו ספיר – לוסיוס
דניאל קלטגירונה – ברוטוס
ארון פייר – אנטוניוס
זאקי איסמעיל – פילו
גרשווין יוסטאש – ויטוס
רנה זאגר – דסימוס (תפקיד אורח)
ג'רארד מונקו – עריק רומאי
סטיב פמברטון – קלאודיוס
ג'ון מרקז – פליקס
צוות השחקנים והדמויות > שבט הקאנטי

קלי ריילי – קרה
איאן מקדרמיד – המלך פלנור
ג'וליאן ריינד-טוט – פלאן
אנאבל סקולי – אמינה
סמנתה קולי – אנדרה
בארי וורד – סוייר
קאלי קוק – איסלין
אלינור וורת'ינגטון קוקס – קייט
צוות השחקנים והדמויות > שבט הרגני

זואי ואנאמייקר – המלכה אנטדיה
ג'ו ארמסטרונג – גילדס
ליאנה קורנל – אניה
צוות השחקנים והדמויות > דרואידים

מקנזי קרוק – וראן והארקה
ג'ודי מקני – וילה
ג'ק רות' – אוסיאן
דייוויד בראדלי – קווין
אביגיל רייס – זקנה
פיטר הוסקינג – זקן
צוות השחקנים והדמויות > אחרים

ניקולאי לי קאס – דיביס / המנודה
סטנלי ובר – לידון הגאלי
גארי אוליב – ג'הוטאמיסו
טולגה סאפר – עזיז
לורה דונלי – הלה
פרקים

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 9 | 9 | 18 בינואר 2018 | 15 במרץ 201 |
|  | 2 | 10 | 10 | 7 באוקטובר 2019 | 7 באוקטובר 2019 |
|  | 3 | 8 | 8 | 24 באוגוסט 2021 | 12 באוקטובר 2021 |
פרקים > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | איים בזרם | מטין חוסיין | גֵ'ז באטרוורת' וטום באטרוורת' | 18 בינואר 2018 |
בשנת 43 לספירה האימפריה פולשת לבריטניה ומסעירה את האומה
| 2 | 2 | תיבת פנדורה | סו טולי | טום באטרוורת' | 25 בינואר 2018 |
לאחר שסימן את בואה של רומא בדם, שולח אולוס משלחות לנהל משא ומתן עם שבטי בריטניה. תוך כדי כך הוא מבקש ללמוד אודות הדרואידים.
| 3 | 3 | נולד מחדש | סו טולי | גֵ'ז באטרוורת' וריצ'רד מקבריאן | 1 בפברואר 2018 |
אולוס נולד מחדש, אך גורלו נותר לא ברור. קייט מצליחה לאתר את אביה, אך היא לא יכולה לשחרר אותו מהמחנה הרומי לבדה.
| 4 | 4 | יום הדין | לוק ווטסון | טום באטרוורת' | 8 בפברואר 2018 |
המלך פלנור מתנער מקרה ומותיר את גורלה בידי הדרואידים. אולם שיקול הדעת של האלים אינו מה שהוא ציפה.
| 5 | 5 | חרב פיפיות | לוק ווטסון | גֵ'ז באטרוורת' | 15 בפברואר 2018 |
האלים אמרו את דברים, אבל קרה צריכה להחליט אם היא מקבלת את פסיקתם. אנטדיה חותמת על ברית עם רומא - בתנאי אחד.
| 6 | 6 | מעבר לקווי האויב | שירי פולקסון | טום באטרוורת' | 22 בפברואר 2018 |
אחרי מסע ייסורים, קייט ואביה מגיעים לבסוף למצודת קאנטי, אבל שד רודף אחריהם.
| 7 | 7 | מקלט מן הסערה | שירי פולקסון | גֵ'ז באטרוורת' | 1 במרץ 2018 |
קייט ואביה מחפשים מקלט בכפר הולדתם ההרוס, שם מבקר אותה מישהו שהיא לא ציפתה לראות שוב.
| 8 | 8 | על הקצה | כריסטוף שריו | גֵ'ז באטרוורת' | 8 במרץ 2018 |
הקרב בן קרה לאנטדיה מתעצם, כשהרגני משחקים בקלף הניצחון שלהם. אולוס מגייס גולים רצחניים למצוא את קייט.
| 9 | 9 | מאחורי הווילון | כריסטוף שריו | טום באטרוורת' | 15 במרץ 2018 |
הסוף מתקרב לשבט הקאנטי, ואולוס חושף כיצד האימפריה הרומית מנהלת עסקים.
פרקים > עונה שנייה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | הכובשים | לוק ווטסון | טום באטרוורת' | 7 בנובמבר 2019    |
| 2 | 2 | ספק | לוק ווטסון | גֵ'ז באטרוורת' | 7 בנובמבר 2019    |
| 3 | 3 | הנבחרת | לוק ווטסון | טום באטרוורת' | 7 בנובמבר 2019    |
| 4 | 4 | מגע הקסם | רוב סאוואג' | גֵ'ז באטרוורת' | 7 בנובמבר 2019    |
| 5 | 5 | אחד בשביל כולם | רוב סאוואג' | טום באטרוורת' | 7 בנובמבר 2019    |
| 6 | 6 | אין דרך חזרה | רוב סאוואג' | ג'ון הנרי באטרוורת' | 7 בנובמבר 2019    |
| 7 | 7 | דם ומים | ליזה ג'יימס לארסון | ג'ון הנרי באטרוורת' | 7 בנובמבר 2019    |
| 8 | 8 | אגם הדמעות | ליזה ג'יימס לארסון | טום באטרוורת' | 7 בנובמבר 2019    |
| 9 | 9 | אמצעים לא שגרתיים | איסה לופז | גֵ'ז באטרוורת' | 7 בנובמבר 2019    |
| 10 | 10 | אחוות לוחמים | איסה לופז | טום באטרוורת' | 7 בנובמבר 2019    |
הפקה

את העונה הראשונה הפיקו ריק מקאלום, סרטי ורטיגו והפקות ניל סטריט. הסדרה צולמה באתרים בצ'כיה ובוויילס. רוב הדיאלוגים בסדרה הם באנגלית, שמייצגת את השפה לטינית וולגרית, אותה מדברים הרומאים, והבריטונית אותה דוברים הקלטים. בסדרה משתמשים גם בשפות הלטינית והוולשית.
במרץ 2018 פורסם שסקיי אטלנטיק חידשה את הסדרה לעונה שנייה.
הערות שוליים

↑  Tartaglione, Nancy (3 באוגוסט 2016). "Sky & Amazon To Rule 'Britannia'; Jez Butterworth Penning Event Period Drama". Deadline.com. {{cite web}}:  (עזרה)
1 2  Ritman, Alex (3 באוגוסט 2016). "Sky, Amazon Team on Roman Invasion Drama 'Britannia'". The Hollywood Reporter. {{cite web}}:  (עזרה)
↑  Grebey, James (17 בינואר 2018). "'Britannia' Looks Likes Like 'Game of Thrones,' But Proudly Dumb". Inverse (website). {{cite web}}:  (עזרה)
↑  Gompertz, Will (20 בינואר 2018). "Will Gompertz reviews Sky Atlantic's drama Britannia". BBC News. {{cite web}}:  (עזרה)
1 2  Barraclough, Leo (3 באוגוסט 2016). "Amazon, Sky Team on Jez Butterworth's 'Britannia,' Starring Kelly Reilly". Variety. {{cite web}}:  (עזרה)
↑  Harrison, Ellie (18 באפריל 2018). "Where is Britannia filmed?". Radio Times. נבדק ב-11 בפברואר 2020. {{cite web}}:  (עזרה)
↑  McLennan, Cindy (16 במרץ 2018). "Britannia: Season Two; British Historical Fantasy Series Renewed". TV Series Finale. {{cite web}}:  (עזרה)
ג'ק ראיין (סדרת טלוויזיה)

| --- | --- |

כרזת הסדרה
 מבוסס על:  דמויות מאת טום קלנסי
 סוגה:  סדרת פעולה, מותחן פוליטי, סדרת דרמה 
 יוצרים:  קארלטון קיוז, גרהם רולנד 
 כותבים:  קארלטון קיוז, גרהם רולנד 
 בימוי:  דניאל סקהיים, פטריסיה ריגן, קארלטון קיוז, מורטן טילדום 
 שחקנים:  ג'ון קרסינסקי   אבי קורניש   ונדל פירס   עלי סולימאן   דינה שיהאבי   אמיר אל-מסרי   מייקל פניה
 פסקול:  ראמין דג'וואדי
 ארץ מקור:  ארצות הברית 
 שפות:  אנגלית   ערבית
 מספר עונות:  4
 מספר פרקים:  30
 הפקה
 מפיק:  נאזרין צ'אודהורי   חוסה לואיס אקולר   רוברט פיליפס
 מפיקים בפועל:  קרלטון קיוז   גרהם רולנד   דניאל סקהיים   מורטן טילדום   מייקל ביי   בראד פולר   אנדרו פורם   ג'ון קרסינסקי   טום קלנסי   דייוויד אליסון   דיינה גולדברג   מרסי רוס   מייס ניופלד
 חברת הפקה:  Genre Arts   Push, Boot.   פלטינום דיונס   Skydance Media   Paramount Television   Amazon Studios
 הפצה:  אמזון פריים וידאו 
 עורכים:  ג'ון ואלריו   פול טרחו   שרה בויד   ויקאש פאטל
 אתר צילומים:  וושינגטון די. סי., לונדון, קוויבק, מרילנד, מרוקו 
 צלמים:  ריצ'רד רוטקובסקי   צ'צו וארזה   כריסטופר פלונה
 טכניקת צילום:  מצלמת יחיד
 מוזיקה:  רמין ג'וואדי 
 אורך פרק:  42–64 דקות
 שידור
 רשת שידור:  Amazon Video
 פורמט (תמונה):  4K
 פורמט (קול):  Dolby Atmos
 תקופת שידור מקורית:  31 באוגוסט 2018 - רץ – 14 ביולי 2023 
 קישורים חיצוניים
 https://www.amazon.com/JackRyan
 דף התוכנית ב-IMDb
 
פתיח הסדרה
ג'ק ראיין (באנגלית: Jack Ryan) היא סדרת טלוויזיה אמריקאית מסוגת פעולה ומותחן פוליטי, המבוססת על דמויות שנוצרו על ידי טום קלנסי. פרק הבכורה שודר לראשונה ב-31 באוגוסט 2018 בשירות פריים וידאו של אמזון.
הסדרה נוצרה על ידי קרלטון קיוז וגראהם רולנד. קוז שימש כמפיק בפועל לצד ג'ון קרסינסקי, מייקל ביי ומייס נויפלד, בין היתר. קרסינסקי גם מככב בסדרה בתור הדמות הראשית, מה שהופך אותו לשחקן החמישי שמגלם את דמותו של ג'ק ראיין, אחרי אלק בולדווין, האריסון פורד, בן אפלק וכריס פיין מסדרת הסרטים. באפריל 2018 הודיעה אמזון על חידוש הסדרה לעונה שנייה, אשר עלתה לשידור ב-31 באוקטובר 2019. בפברואר 2019, הסדרה חודשה לעונה שלישית. באוקטובר 2021, טרם יציאת העונה השלישית, הסדרה חודשה לעונה רביעית ואחרונה.
בעונתה הראשונה, הסדרה הייתה מועמדת למספר פרסים בהם שני פרסי אמי (עריכה ואפקטים ויזואליים), שני פרסי סאטורן (לסדרה ולשחקן הראשי) ושני פרסי גילדת שחקני המסך (לשחקן הראשי ולפעלולים).
ב-14 ביולי 2023 עלה לשירות פריים וידאו של אמזון הפרק האחרונה של הסדרה.
תקציר העלילה

ג'ק ראיין, מפקד מחלקה בנחתים לשעבר העובד כאנליסט ב-CIA, נעקר מעבודתו הבטוחה מאחורי השולחן אל עבודת שטח לאחר שעלה על שרשרת מחשידה של העברות בנקאיות מפוקפקות. אדמירל (מיל') ג'יימס גריר, נוצרי שהתאסלם ונזרק מהשטח אל המשרד בגלל הריגת "נכס מודיעיני", מנהל אותו ובהמשך הם הופכים לחברים טובים.
תקציר העלילה > עונה ראשונה

החיפוש אחר מקור הכספים מוביל אותו למסע ברחבי אירופה והמזרח התיכון כשהוא מגלה כי שוב עולה איום הטרור ועל ביצוע מתקפה חוזרת על אדמת ארצות הברית. ראש ארגון הטרור, שהיה אלמוני עד כה, מוסא איבן סולימאן, מסתתר בצפון סוריה ויש לו לוחמים גם בתימן.
תקציר העלילה > עונה שנייה

ג'ק מוצא עצמו בעיצומה של מלחמה פוליטית בוונצואלה המושחתת שסובלת מהתמוטטות כלכלית שמובילה להגירה המונית. ברקע, ניסיונו של הנשיא המושחת, רייס, להשתלט על מצבור טנטלום נדיר על ידי לוויין חדשני.
תקציר העלילה > עונה שלישית

שר ההגנה הרוסי פופוב נרצח במשחק כדורגל בפראג. נשיאת צ'כיה אלנה קובאק, נקרעת בין הפחד שלה מרוסיה ובין רצונה להיות עצמאית. אביה פטר (לשעבר לבדב), יהודי רוסי שערק ב-1969 לצ'כיה אחרי שהיה, כחייל, עד לטבח במדעני גרעין שנכשלו, משתף פעולה עם אלכסיי פטרוב, שר ההגנה החדש כדי להצית מלחמה גרעינית, בלי ידיעת ביתו. ג'ק מנסה לארגן עריקת מדען גרעין רוסי דרך יוון ונכשל, ונחשד ברצח ובגידה.
תקציר העלילה > עונה רביעית

ג'ק מתמנה לסגן המנהלת בפועל וחוזר לקשר רומנטי עם קתרין מולר (מהעונה הראשונה).
התייחסויות לספרים ולסרטים

בעונה השלישית ג'ק נזרק ממסוק לים כדי לעלות על ספינת צי אמריקאי. הוא עשה את זה כדי לעלות על צוללת אמריקאית בסרט "המרדף אחרי אוקטובר האדום". בשני המקרים זה היה משבר עם רוסיה.
בפתיחת העונה הרביעית ג'ק מעיד בסנאט שהוא עדיין חוקר מבצעים "שחורים" של קודמו ב-CIA כשיש כזה במקסיקו. בספר/סרט "סכנה ברורה ומידית" הוא העיד בסנאט בשבועה שאין כאלה כשהיה כזה בקולומביה. בשני המקרים זה נגד קרטלי סמים ודומינגו שאבז האשים את ג'ק ב"משיכת המבצע".